Eesti Muinsuskaitse Selts ootab inimesi osa võtma 1944. aasta 9. märtsil Nõukogude lennuväe poolt Tallinnale sooritatud pommirünnakute ohvrite meenutamiseks korraldatud mälestustseremooniatest.    Kell 12 algab  mälestusteenistus Siselinna kalmistul. Pommiohvrite matmispaigale rajas Tallinna linn 2004. aastal monumendi, mille jalamile asetatakse lilli ja süüdatakse mälestusküünlad. Mälestuskõne peab Tallinna linnavolikogu esimees Toomas Vitsut. Hingepalve loeb EAÕK preester isa Aleksander Sarapik.    Kell 17.15- 17.55 toimub Niguliste muuseum-kontsertsaalis kontsert, kus musitseerivad Aare Tammesalu (tšello), Andres Uibo (orel) ning Ka Bo Chan (kontratenor).    Kell 18 algab kontsert-mälestusteenistus  Niguliste kirikus. Vaimulikuna teenib piiskopliku Toomkiriku õpetaja Urmas Viilma. Aastapäevakõne peab Jüri Kuuskemaa, Tallinna linnavalitsuse sõnumi esitab abilinnapea Kaia Jäppinen.